ASL AFTERNOON TRADE – บล.เอเอสแอล
SET… ทดสอบยืนแนวต้าน 1,630 เป็นBuy Sig. ตลาดหุ้นไ …
22 ต.ค. 2562

SET… ทดสอบยืนแนวต้าน 1,630 เป็นBuy Sig.
ตลาดหุ้นไทยภาคเช้าเปิดกลับตัวขึ้นยืนเหนือ 1,624 ซึ่งเป็นไปตามดัขนีโซนเอเชียที่ขานรับความคาดหวังต่อแนวโน้มการเจรจาเพื่อยุติสงครามการค้าสหรัฐ-จีน โดยแรงซื้อกลับคืนหุ้นกลุ่มธนาคาร กลุ่มโรงไฟฟ้า กลุ่มพลังงาน แต่ปริมาณการซื้อขายไม่เพิ่มขึ้นเป็นสัญญาณบ่งชี้ว่าตลาดรอปัจจัยบวกใหม่เข้ามากระตุ้น หรือรอการประกาศผลประกอบการภาคReal Sectorที่จะทยอยประกาศออกมาในสัปดาห์หน้า
กลยุทธ์ – ดัชนีปิดภาคเช้ากลับตัวขึ้นผ่านยืน 1,624/1,630ตามลำดับ ปริมาณการซื้อไม่เพิ่มขึ้นอย่างมีนัยสำคัญอาจมีแรงขายทำรอบบริเวณแนวต้าน 1,637/1,640
AP
ยืนเหนือ EMA10 วันมั่นคง ลุ้นเกิด golden cross
ปิด 6.70
แนวรับ 6.60 / 6.45
แนวต้าน 6.80 / 7.00
Cut loss &lt; 6.45
แท่งเทียนปรับตัวขึ้นยืนเหนือ EMA10 วัน ได้มั่นคงมีโอกาสกลับตัวขึ้น ลุ้นเกิด golden cross ระยะสั้นเน้นยืนแนวรับ 6.60 แนวต้านจุดทดสอบ 6.80 ผ่านยืนเป็นโมเมนตัมขาขึ้น ขณะที่ RSI และ Slow stoc. ที่ชี้ขึ้นจากภาวะ Oversold เป็นสัญญาณบวกต่อแนวโน้ม
AH
ลุ้นเบรคแนวต้านขาลง EMA10 วันที่ 15.80
ปิด 16.00
แนวรับ 15.80 / 15.50
แนวต้าน 16.40 / 17.00
Cut loss &lt; 15.50
แท่งเทียนปรับตัวขึ้นทดสอบแนวต้านขาลง EMA10 วันที่ 15.80 ผ่านยืนมั่นคงเป็นสัญญาณการกลับตัวของขาขึ้น ระยะสั้นปรับตัวกรอบแนวรับ 15.80 ไม่ควรต่ำกว่าเพื่อยืนยันสัญญาณบวก ขณะที่ Slow stoc. และ RSI ที่ชี้จากภาวะ Oversold เป็นแนวโน้มบวกของขาขึ้น
SELL SIGNAL ERW
หลุดแนวรับขอบล่าง Bollinger Band
ปิด 5.35
แนวรับ 5.25 / 5.00
แนวต้าน 5.50 / 5.70
แนวโน้มแกว่งตัวลงตามขอบล่าง Bollinger Band ที่ทำหน้าที่เป็นแนวรับขาลง สร้างจุดต่ำใหม่กว่าอย่างต่อเนื่อง ระยะสั้นหลุดขอบล่าง Bollinger Band ลงมาเป็น Sell Sig. แนวโน้มปรับทดสอบแนวรับเน้นยืนเหนือได้เท่านั้น ขณะที่ Slow stoc. + RSI ชี้ลงมองเป็นลบต่อแนวโน้ม
TIME TO SWITCH
ส่งออก
แนะนำ SWITCH กลุ่ม “ส่งออก” ในระยะสั้น เช่น TU CPF TKN SAT หลังจากที่กระทรวงพาณิชย์ แถลงตัวเลขการค้าระหว่างประเทศของไทยในเดือน ก.ย.62 สำหรับในช่วง 9 เดือนของปี 62 หดตัว -2.11% และทั้งปีมีโอกาสติดลบเล็กน้อย ราว 1%
โรงกลั่น
แนะนำการลงทุนมาเป็นกลุ่ม “โรงกลั่น” ในระยะสั้น เช่น IRPC SPRC TOP หลังจากที่ราคาปรับตัวลงมาจากค่าการกลั่นที่ลงมาต่ำในรอบ 3 เดือน มีแนวโน้มที่จะทรงตัวได้ มองว่าค่าการกลั่นที่ฟื้นตัวจะทำให้ผลการดำเนินงานออกมาดี และราคามีโอกาสที่ปรับตัวขึ้นทางเทคนิค
 